open-index/open-wikipedia-markdown huggingface dataset:
प्रणववाद

**गार्ग्यायण का प्रणववाद** (अर्थ : प्रणव का उच्चारण) भगवान दास द्वारा १९१०-१३ के बीच तीन भागों में प्रकाशित एक ग्रन्थ है। इसमें भगवान दास का कहना है कि यह ग्रन्थ एक महर्षि गार्ग्यायण द्वारा रचित एक अल्पज्ञात प्राचीन ग्रन्थ का सारांश है। भगवान दास का यह भी कहना है कि यह पुस्तक उनको पण्डित धनराज ने अपनी स्मृति से उन्हें सुनाया और उन्होने इसे लिखा है। पण्डित धनराज उनके थियोसोफिकल सोसायटी के मित्र थे और आँख से अन्धे थे। पुस्तक के प्रकाशन के पूर्व ही पण्डित धनराज की मृत्यु हो गई थी।

## इन्हें भी देखें
* वैमानिक शास्त्र
* भगवान दास (महान चिन्तक, थियोसोफिस्ट)

## बाहरी कड़ियाँ
* प्रणववाद (This book has nothing to do with the original Pranava Veda by Mamuni Mayan)
*Pranavavad of Gargyayan and Pranavavada arthadeepika of swami Yogananda (संस्कृत-अंग्रेजी) 

श्रेणी:सुनाकर लिखाई गईं पुस्तकें
ताशक़ुरग़ान​

**ताशक़ुरग़ान​** (सरिकोली: [tɔʃqyrʁɔn buzur], तॉशक़ुरग़ॉन​; उइग़ुर: , ताशक़ूरग़ान बाज़िरी; चीनी: 塔什库尔干镇, ताशिकु'एरगन; अंग्रेज़ी: Tashkurgan) मध्य एशिया में चीन द्वारा नियंत्रित शिनजियांग प्रान्त के ताशक़ुरग़ान​ ताजिक स्वशासित ज़िले की राजधानी है। पाकिस्तान से पाक-अधिकृत कश्मीर के गिलगित-बल्तिस्तान क्षेत्र से आने वाले काराकोरम राजमार्ग पर यह पहला महत्वपूर्ण चीनी पड़ाव है। इस राजमार्ग पर सरहद पर स्थित ख़ुंजराब दर्रे की चीनी तरफ़ ताशक़ुरग़ान​ है और पाकिस्तानी तरफ़ सोस्त है।

## नाम
'ताशक़ुरग़ान​' के नाम में बिन्दु-वाले 'क़' के उच्चारण पर ध्यान दें - यह 'क' से ज़रा भिन्न है और 'क़ीमत' जैसे शब्दों में मिलता है। इसी तरह बिंदु-वाले 'ग़' के उच्चारण पर भी ध्यान दें - यह 'ग' से भिन्न है और 'ग़रीब' व 'ग़ायब' जैसे शब्दों में मिलता है।

तुर्की भाषाओं में 'ताश' का मतलब 'पत्थर' होता है और यह 'हिन्दूताश' (अर्थ: हिन्दू-पत्थर) और 'ताशकन्द' (अर्थ:पत्थर-शहर) जैसे नामों में मिलता है। 'क़ुरग़ान' का मतलब 'क़िला' या 'बुर्ज' होता है। दोनों मिलाकर 'ताशक़ुरग़ान' का अर्थ 'पत्थर का क़िला या बुर्ज' है।

ऐतिहासिक रूप से इस शहर को 'सरिकोल' () या 'सरिक़ोल' () भी बुलाया जाता था।

## इतिहास
ताशक़ुरग़ान​ ऐतिहासिक रूप से रेशम मार्ग पर एक महत्वपूर्ण पड़ाव हुआ करता था। यहाँ से कई व्यापारिक कारवान मार्ग निकलते थे। यह रास्ते उत्तर में काश्गर, पूर्व में क़ारग़िलिक, पश्चिम में बदख़्शान​ व वाख़ान और दक्षिण पूर्व में चित्राल और गिलगित-बल्तिस्तान के हुन्ज़ा क्षेत्र से होते हुए भारत की मुख्यभूमि की तरफ़ जाते थे। इस क्षेत्र का मध्य एशिया के सुग़्दा इलाक़े से और भारत से गहरा सांस्कृतिक व व्यापारिक सम्बन्ध था और शिलालेखों में यहाँ हिन्द आर्य लोगों के आने-जाने के चिह्न मिले हैं।

## इन्हें भी देखें
* सरिकोली भाषा
* शिनजियांग

## सन्दर्भ


श्रेणी:शिंजियांग
श्रेणी:रेशम मार्ग
फ़ेदचेन्को हिमानी

thumb|150px|right|सन् २००८ में अंतरिक्ष से ली गई फ़ेदचेन्को हिमानी की तस्वीर
**फ़ेदचेन्को हिमानी** (रूसी: Федченко, अंग्रेज़ी: Fedchenko) मध्य एशिया के ताजिकिस्तान देश के कूहिस्तोनी-बदख़्शान स्वशासित प्रान्त में पामीर पर्वतों में एक बड़ी हिमानी (ग्लेशियर) है। यह एक पतली और लम्बी हिमानी है। ७७ किमी लम्बी और ७०० वर्ग किमी पर विस्तृत यह हिमानी पृथ्वी के ध्रुवीय क्षेत्रों से बहार स्थित सबसे लम्बी हिमानी है। अपनी सबसे मोटी जगह पर इसमें बर्फ़ की गहराई १,००० मीटर है।

## इन्हें भी देखें
* पामीर पर्वतमाला
* याज़गुलाम नदी

## सन्दर्भ


श्रेणी:कूहिस्तोनी-बदख़्शान स्वशासित प्रान्त
श्रेणी:ताजिकिस्तान की हिमानियाँ
पण्डित सुन्दरलाल शर्मा मुक्त विश्वविद्यालय

**पं. सुन्दरलाल शर्मा (मुक्त) विश्वविद्यालय** छत्तीसगढ़ के बिलासपुर में स्थित प्रान्तीय-विश्वविद्यालय है। यह एक मुक्त विश्वविद्यालय है जिसमें दूरस्थ शिक्षा की सुविधा प्रदान की गई है।

## इन्हें भी देखें
*सुन्दरलाल शर्मा

## बाहरी कड़ियाँ
* Pandit Sundarlal Sharma (Open) University Chhatisgarh

श्रेणी:छत्तीसगढ़ में विश्वविद्यालय और कॉलेज
श्रेणी:भारत के मुक्त विश्वविद्यालय
श्रेणी:भारत के विश्वविद्यालय
कुण्डलिया

कुंडलिया दोहा और रोला के संयोग से बना छंद है। इस छंद के ६ चरण होते हैं तथा प्रत्येकचरण में २४ मात्राएँ होती है। इसे यूँ भी कह सकते हैं कि कुंडलिया के पहले दो चरण दोहा तथा शेष चार चरण रोला से बने होते है।

दोहा के प्रथम एवं तृतीय चरण में १३-१३ मात्राएँ तथा दूसरे और चौथे चरण में ११-११ मात्राएँ होती हैं।

रोला के प्रत्येक चरण में २४ मात्राएँ होती है। यति ११वीं मात्रा तथा पादान्त पर होती है। कुंडलिया छंद में दूसरे चरण का उत्तरार्ध तीसरे चरण का पूर्वार्ध होता है।

कुंडलिया छंद का प्रारंभ जिस शब्द या शब्द-समूहसे होता है, छंद का अंत भी उसी शब्द या शब्द-समूह से होता है। रोला में ११ वी मात्रा लघुतथा उससे ठीक पहले गुरु होना आवश्यक है।

कुंडलिया छंद के रोला के अंत में दो गुरु, चार लघु, एक गुरु दो लघु अथवा दो लघु एक गुरु आना आवश्यक है। जैसे-

सावन बरसा जोर से, प्रमुदित हुआ किसान ।
लगा रोपने खेत में, आशाओं के धान ।।
आशाओं के धान, मधुर स्वर कोयल बोले ।
लिए प्रेम-सन्देश, मेघ सावन के डोले ।
'ठकुरेला' कविराय, लगा सबको मनभावन ।
मन में भरे उमंग, झूमता गाता सावन ।।

## मात्राओं की गिनती कैसे करें

काव्य में छंद का अपना महत्व है। छंद रचना के लिए मात्राओं को समझना एवं मात्राओं कि गिनती करने का ज्ञान होना आवश्यक है। यह सर्वविदित है कि वर्णों को स्वर एवं व्यंजन में विभक्त किया गया है। स्वरों की मात्राओं की गिनती करने का नियम निम्नवत है-

## बाहरी कड़ियाँ
*कुंडलिया कैसे लिखें? ( त्रिलोक सिंह ठकुरेला)
*कुण्डलिया कानन 
*काव्यगंधा (कुण्डलिया संग्रह) त्रिलोक सिंह ठकुरेला

श्रेणी:अलंकार
श्रेणी:छंद
श्रेणी:हिन्दी साहित्य
सोवियत संघ के गणतंत्र

सोवियत समाजवादी गणतंत्रों का संघ सोवियत संघ की वह १५ प्रशासनिक इकाईयाँ थीं जो सीधा सोवियत केन्द्रीय सरकार के अधीन आती थी। इन गणतंत्रों का गठन जातीय और भाषीय समुदायों के आधार पर किया गया था। सोवियत संघ एक बहुत ही केन्द्रित देश था और जब सोवियत साम्यवादी पार्टी के महासचिव मिखाइल गोर्बाचोफ ने १९८० के दशक के अंत में प्रशासनिक व्यवस्था सुधारने के लिए पेरेस्त्रोइका और ग्लास्नोस्त​ नामक कार्यक्रमों के अंतर्गत इन गणतंत्रों को थोड़ी ढील दी तो उन्होंने जल्दी ही अपनी स्वतंत्रता घोषित कर दी और सोवियत संघ टूटकर बिखर गया।

## गणतंत्रों की तालिका



## इन्हें भी देखें
* सोवियत संघ

## सन्दर्भ


श्रेणी:सोवियत संघ
श्रेणी:सोवियत संघ के गणतंत्र
इस्माइल सामानी पर्वत

**इस्माइल सामानी** (ताजिक भाषा: Қуллаи Исмоили Сомонӣ, क़ुल्लई इस्मोइलि सोमोनी; अंग्रेज़ी: Ismoil Somoni Peak) ताजिकिस्तान का सबसे ऊँचा पर्वत है। जब ताजिकिस्तान रूसी साम्राज्य और फिर सोवियत संघ का हिस्सा था, जब यह पर्वत उन देशों का भी सबसे ऊँचा पहाड़ हुआ करता था। यह पूरे मध्य एशिया और पूरी पामीर पर्वतमाला का भी सबसे बुलंद पर्वत है। 

इसका नाम सामानी राजवंश के पूर्वज इस्माइल सामानी पर रखा गया है। सोवियत संघ के ज़माने में १९३३ में इसका नाम पहले सोवियत तानाशाह जोसेफ़ स्टालिन के सम्मान में **स्टालिन पर्वत** और फिर, १९६२ में, साम्यवादी विचारधारा के सम्मान में **कोम्युनिज़म पर्वत** रख दिया गया। सोवियत संघ के टूटने और ताजिकिस्तान के आज़ाद होने के बाद १९९८ में इसका नाम परिवर्तित करके 'इस्माइल सामानी पर्वत' कर दिया गया।

## इन्हें भी देखें
* पामीर पर्वतमाला

## सन्दर्भ


श्रेणी:कूहिस्तोनी-बदख़्शान स्वशासित प्रान्त
श्रेणी:ताजिकिस्तान के पर्वत
ख़ोरूग़​

**ख़ोरूग़​** (ताजिक: Хоруғ, , Khorugh) मध्य एशिया के ताजिकिस्तान देश के कूहिस्तोनी-बदख़्शान स्वशासित प्रान्त की राजधानी है। यह उस प्रान्त के शुग़नोन​ ज़िले की प्रशासनिक राजधानी भी है। पामीर पर्वतों में २,२०० मीटर की ऊँचाई पर पंज नदी और ग़ुन्द​ नदी के संगम-स्थल पर स्थित यह शहर अपने मनोहर पर्वतीय वातावरण के लिए जाना जाता है।

## नाम का उच्चारण
'ख़ोरूग़​' शब्द में बिन्दु-वाले 'ख़' के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। इसमें 'ग़' अक्षर के उच्चारण पर भी ध्यान दें क्योंकि यह भी बिन्दु-रहित 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## इतिहास
१९वीं सदी के अंतिम चरणों तक यह इलाक़ा बुख़ारा के अमीर, अफ़ग़ानिस्तान के शाह, रूसी साम्राज्य और ब्रिटेन के बीच विवादित था। उस शताब्दी के अंत तक रूस ने यहाँ विजय पा ली और १८९६ में यहाँ अपना एक क़िला बना लिया। यहीं से गुज़रने वाली पंज नदी रूसी साम्राज्य और अफ़ग़ानिस्तान की नई सरहद बन गई। जब सोवियत संघ बना तो उसने १९२५ में ख़ोरूग़​ को गोरनो-बदख़्शान की राजधानी बना दिया। सोवियत नेताओं ने बहुत कोशिश करी कि सोवियत संघ के अन्य भागों से लोग यहाँ आ बसें लेकिन बिना उद्योगों और उपजाऊ ज़मीन की कमी वाली इस धरती पर यह प्रयास असफल रहा। यह क्षेत्र आज भी ताजिकिस्तान के सबसे ग़रीब इलाक़ों में गिना जाता है।

## कुछ दृश्य

File:Chorog.JPG|ख़ोरूग़​ का एक नज़ारा
File:Khorug Airport.jpg|ख़ोरूग़​ हवाई अड्डा
File:Khorog2.jpg|शहर से पहाड़ों का एक दृश्य
File:Transport-dush-khorog.jpg|दुशान्बे से ख़ोरूग़​ का दुर्गम राजमार्ग


## मौसम
ख़ोरूग़​ का मौसम अर्ध-शुष्क है। इसकी सर्दियाँ ठंडी और बर्फ़ व वर्षा से भरपूर होती हैं। गरिमयों में अधिक गर्मी पड़ती है और बारिश कम या बिलकुल नहीं होती।

## इन्हें भी देखें
* कूहिस्तोनी-बदख़्शान स्वशासित प्रान्त

## सन्दर्भ


श्रेणी:कूहिस्तोनी-बदख़्शान स्वशासित प्रान्त
श्रेणी:ताजिकिस्तान के शहर
श्रेणी:मध्य एशिया के शहर
चियापास

**चियापास** (स्पानी: Chiapas) आधिकारिक तौर पर **स्वतंत्र और संप्रभु चियापास राज्य** (स्पानी: *Estado Libre y Soberano de Chiapas*), मैक्सिको के 31 राज्यों में से एक है जिसमें संघीय जिले के साथ मैक्सिको की 32 संघीय संस्थायें शामिल है। यह 118 नगर पालिकाओं में विभाजित है और इसकी राजधानी टक्सत्ला गुतीएरेज़ है। चियापास के अन्य मुख्य शहरों में सैन क्रिस्टोबाल डे लास कसास, कोमितान और टापाचुला शामिल हैं। पश्चिमी मैक्सिको में स्थित यह राज्य मैक्सिको का सबसे दक्षिणी राज्य है। इसके उत्तर में टबैस्को उत्तर पश्चिम में वेराक्रुज़ और पश्चिम में ओक्साका राज्य स्थित हैं। चियापास की सीमा पूर्व दिशा में ग्वाटेमाला और दक्षिण में प्रशांत महासागर द्वारा निर्धारित होती है।
## सन्दर्भ

श्रेणी:मैक्सिको
तेल

**तेल** से तात्पर्य निम्नलिखित वस्तुओं से होता है-

* खाद्य तेल
* खनिज तेल
* तैल, आयुर्वेद
मरुआ

**मरुआ** बनतुलसी या बबरी की जाति का एक पौधा।

यह पौधा बागों में लगाया जाता है। इसकी पत्तियाँ बबरी की पत्तियाँ से कुछ बड़ी, नुकीली, मोटी, नरम और चिकनी होती हैं, जिनमें से उग्र गंध आती है। इसके दर देवताओं पर चढ़ाए जाते हैँ। इसका पेड़ ड़ेढ दो हाथ ऊँचा होता है और इसकी फुनगी पर कार्तिक अगहन में तुलसी के भाँति मंजरी निकलती है जिसमें नन्हें-नन्हें सफेद फूल लगते हैं। फूलों के झड़ जाने पर बीजों से भरे हुए छोटे-छोटे बीजकोश निकल आते हैं, जिनमें से पकने पर बहुत सारे बीज निकलते हैं। ये बीज पानी में पड़ने पर ईसबगोल की तरह फूल जाते हैं। 

यह पौधा बीजों से उगता है, पर यदि इसकी कोमल टहनी या फुनगी लगाई जाये तो वह भी लग जाती है। रंग के भेद से मरुआ दो प्रकार का होता है, काला और सफेद। काले मरुए का प्रयोग औषधि रूप में नहीं होता और केवल फूल आदि के साथ देवताओं पर चढ़ाने के काम आता है। सफेद मरुआ ओषधियों में काम आता है। वैद्यक में यह चरपरा, कड़ुआ, रूखा और रुचिकर तथा तीखा, गरम, हलका, पित्तवर्धक, कफ और वात का नाशक, विष, कृमि और कृष्ठ रोग नाशक माना गया है। 

पर्यायवाची — मरुवक, मरुत्तक, फणिज्जक, प्रस्थपुष्प, समीरण, कुलसौरभ, गधंपत्र, खटपत्र।

## बाहरी कड़ियाँ
* मरुआ का पौधा (स्वास्थ्य) 
* मरुआ का पेड़ लगाओ, मच्छर भगाओ 
* मरुआ

* ''Origanum majorana'' List of Chemicals (Dr. Duke's Databases) 
* ''Origanum majorana'' (Plants For A Future database)

श्रेणी:जड़ी
श्रेणी:औषधीय पादप
निज़वा

**निज़वा** (अरबी: , अंग्रेज़ी: Nizwa) ओमान के अद दाख़िलीया मुहाफ़ज़ाह (प्रांतीय-स्तर का विभाग) का सबसे बड़ा शहर और ओमान की भूतपूर्व राजधानी है। यह ओमान के सबसे पुराने शहरों में से एक है और कभी व्यापार, धर्म, शिक्षा और कला का महत्वपूर्ण केंद्र हुआ करता था।

## विवरण
निज़वा ओमान की वर्तमान राजधानी मसक़त​ से १४० किमी की दूरी पर है। यह पश्चिमी हजर पहाड़ों के चरणों में स्थित है। यह देश के एक बड़े भाग के लिए एक अहम व्यापारी और यातायात पड़ाव है क्योंकि मसक़त​ और ज़ोफ़ार क्षेत्र के निचले भाग के बीच आने-जाने वाले मार्ग निज़वा से ही होकर गुज़रते थे। आज निज़वा एक समृद्ध और विविध जगह है जिसमें खजूर की कृषि, ऐतिहासिक वातावरण और मनोरंजन के ज़रिये सभी मिलते हैं। यहाँ के पास की हजर पहाड़ियों में स्थित जबल अख़्दर​ क्षेत्र (, अर्थ: हरा पहाड़) के ऊँचे भागों में ३० सेमी औसत वार्षिक बारिश होती है, जिस से शुष्कता के बीच में यह हरा-भरा इलाक़ा है। यहाँ अनार, ख़ुबानी, अख़रोट व आड़ू उगाए जाते हैं और यह अपने गुलाब जल के लिए मशहूर है।

## इन्हें भी देखें
* अद दाख़िलीया मुहाफ़ज़ाह
* ज़ोफ़ार मुहाफ़ज़ाह

## सन्दर्भ


श्रेणी:अद दाख़िलीया मुहाफ़ज़ाह
श्रेणी:ओमान के शहर
गिस्सार पर्वत

**गिस्सार** या **हिस्सार** (रूसी: Гиссарский хребет, अंग्रेज़ी: Gissar Range) मध्य एशिया की एक पर्वत शृंखला का नाम है जो पामीर-अलाय पर्वत मंडल के पश्चिमी भाग में ताजिकिस्तान और उज़बेकिस्तान में विस्तृत हैं। २०० किमी तक चलने वाली यह पर्वतमाला ज़रफ़शान शृंखला से दक्षिण में है। यह ताजीकिस्तान की राजधानी दुशान्बे से शुरू होकर, हिस्सार ज़िले से गुज़रते हुए, उज़बेकिस्तान के सुरख़ानदरिया प्रान्त के उत्तरी छोर पर अंत होती है।

गिस्सार शृंखला का सबसे ऊँचा पहाड़ ४,६४३ मीटर (१५,२३३ फ़ुट​) ऊँचा ख़ज़रेत​ सुलतान (हज़रत सुलतान) है, जो उज़बेकिस्तान का सबसे ऊँचा बिन्दु भी है। यह ताजिक सीमा के पास दुशान्बे के पश्चिमोत्तर में स्थित है। गिस्सार के पहाड़ ग्रेनाइट, शिस्ट जैसे कायांतरित शैल और बलुआ पत्थर (सैंडस्टोन) के बने हुए हैं।

## इन्हें भी देखें
* पामीर-अलाय

## सन्दर्भ


श्रेणी:मध्य एशिया के पर्वत
श्रेणी:उज़्बेकिस्तान के पर्वत
श्रेणी:ताजिकिस्तान के पर्वत
ख़ज़रेत सुलतान

**ख़ज़रेत​ सुलतान** या **हज़रत सुलतान** (अंग्रेज़ी: Khazret Sultan) मध्य एशिया का एक ४,६४३ मीटर (१५,२३३ फ़ुट​) ऊँचा पर्वत है जो उज़बेकिस्तान देश का सबसे ऊँचा पर्वत भी है। यह पामीर-अलाय पर्वत मंडल की गिस्सार पर्वत शृंखला में ताजिकिस्तान की सीमा के नज़दीक स्थित है। जब उज़बेकिस्तान सोवियत संघ का भाग था तो यह पहाड़ **साम्यवादी पार्टी की २२वीं महासभा का पर्वत** (бывший Пик им. ХХII съезда КПСС, Peak of the 22nd Congress of the Communist Party) के नाम से जाना जाता था।

## इन्हें भी देखें
* गिस्सार पर्वत शृंखला
* पामीर-अलाय

## सन्दर्भ


श्रेणी:मध्य एशिया के पर्वत
श्रेणी:उज़्बेकिस्तान के पर्वत
श्रेणी:चार हज़ारी
नादयोग

**नाद** का शाब्दिक अर्थ है -१. शब्द, ध्वनि, आवाज।
सूरत शब्द योग राधास्वामी मत भी इसी की शिक्षा देते है ,,,, हठयोग संप्रदाय नाथयोग भी इन्ही नाद का विवेचन करते है 🕉️🙏🏻
संगीत के आचार्यों के अनुसार आकाशस्थ अग्नि और मरुत् के संयोग से नाद की उत्पत्ति हुई है। जहाँ प्राण (वायु) की स्थिति रहती है उसे ब्रह्मग्रंथि कहते हैं। संगीतदर्पण में लिखा है कि आत्मा के द्वरा प्रेरित होकर चित्त देहज अग्नि पर आघात करता है और अग्नि ब्रह्मग्रंधिकत प्राण को प्रेरित करती है। अग्नि द्वारा प्रेरित प्राण फिर ऊपर चढ़ने लगता है। नाभि में पहुँचकर वह अति सूक्ष्म हृदय में सूक्ष्म, गलदेश में पुष्ट, शीर्ष में अपुष्ट और मुख में कृत्रिम नाद उत्पन्न करता है। संगीत दामोदर में नाद तीन प्रकार का माना गया है—प्राणिभव, अप्राणिभव और उभयसंभव। जो सुख आदि अंगों से उत्पन्न किया जाता है वह प्राणिभव, जो वीणा आदि से निकलता है वह अप्राणिभव और जो बाँसुरी से निकाला जाता है वह उभय- संभव है। नाद के बिना गीत, स्वर, राग आदि कुछ भी संभव नहीं। ज्ञान भी उसके बिना नहीं हो सकता। अतः नाद परज्योति वा ब्रह्मरुप है और सारा जगत् नादात्मक है। इस दृष्टि से नाद दो प्रकार का है— आहत और अनाहत। अनाहत नाद को केवल योगी ही सुन सकते हैं। इठयोग दीपिका में लिखा है कि जिनको तत्वबोध न हो सके वे नादोपासना करें। अँतस्थ नाद सुनने के लिये चाहिए कि एकाग्रचित होकर शांतिपूर्वक आसन जमाकर बैठे। आँख, कान, नाक, मुँह सबका व्यापार बंद कर दे। अभ्यास की अवस्था में पहले तो मेघगर्जन, भेरी आदि की सी गंभीर ध्वनि सुनाई पडे़गी, फिर अभ्यास बढ़ जाने पर क्रमशः वह सूक्ष्म होती जायगी। इन नाना प्रकार की ध्वनियों में से जिसमें चित्त सबसे अधिक रमे उसी में रमावे। इस प्रकार करते करते नादरुपी ब्रह्म में चित्त लीन हो जायगा।

श्रेणी:योग 
सूरत शब्द योग राधास्वामी मत भी इसी की शिक्षा देते है ,,,, हठयोग संप्रदाय नाथयोग भी इन्ही नाद का विवेचन करते है 🕉️🙏🏻
बटेरी भाषा

**बटेरी** (Bateri, ) कोहिस्तानी शाखा की एक दार्दी भाषा है जो अधिकतर पाकिस्तान के ख़ैबर​-पख़्तूनख़्वा प्रान्त के कोहिस्तान ज़िले बोली जाती है। इसके लगभग १,००० मातृभाषी भारत में रहते हैं।

## सन्दर्भ


श्रेणी:हिन्द-आर्य भाषाएँ
श्रेणी:दार्दी भाषाएँ
श्रेणी:पाकिस्तान की भाषाएँ
श्रेणी:भारत की भाषाएँ
ग्वार-बती भाषा

**ग्वार-बती** (Gawar-Bati, ) कुनर (कुनड़) शाखा की एक दार्दी भाषा है जो अफ़ग़ानिस्तान​ के कुनर प्रान्त और उसके साथ लगे पाकिस्तान के चित्राल ज़िले के कुछ भागों में बोली जाती है। इसके लगभग ९,००० मातृभाषी अफ़ग़ानिस्तान​ में और १,५०० पाकिस्तान में रहते हैं।

## सन्दर्भ


श्रेणी:हिन्द-आर्य भाषाएँ
श्रेणी:दार्दी भाषाएँ
श्रेणी:पाकिस्तान की भाषाएँ
श्रेणी:अफ़ग़ानिस्तान की भाषाएँ
एस जानकी

thumb|प्रसिद्ध पार्श्वगायिका एस जानकी

*'एस जानकी* (जन्म 23 अप्रैल 1938) भारत की प्रसिद्ध पार्श्वगायिका हैं। जानकी ने तमिल, तेलुगू, कन्नड़, मलयालम और हिन्दी भाषाओं में 48 हजार से अधिक गीत गाए हैं। उन्होंने पिछले 65 सालों कई भाषाओं में कई प्रकार के गीत गाए हैं। उन्हें  भारत की 'सुर कोकिला' कहा जाता है।

## बाहरी कड़ियाँ
* एस जानकी का पद्म भूषण लेने से किया इनकार
* Official website of S. Janaki

श्रेणी:भारतीय पार्श्वगायिका
श्रेणी:तमिल पार्श्वगायिका
श्रेणी:कन्नड पार्श्वगायिका
ठाकुरदास बंग

**ठाकुरदास बंग** (1917 - 27 जनवरी 2013) गांधीवादी दार्शनिक एवं अर्थशास्त्री थे। उन्होने भारत के स्वतंत्रता संग्राम में सक्रिय भूमिका निभाई थी। वे खादी तथा सर्वोदय आन्दोलनों में सक्रिय रहे।

## सन्दर्भ

श्रेणी:वीसवीँ शताब्दी के दार्शनिक
श्रेणी:भारत के अर्थशास्त्री
श्रेणी:भारतीय स्वतंत्रता सेनानी
श्रेणी:1917 में जन्मे लोग
श्रेणी:२०१४ में निधन
दामेली भाषा

**दामेली** या **दामेड़ी** (Dameli, ) कुनर (कुनड़) शाखा की एक दार्दी भाषा है जो पाकिस्तान के चित्राल ज़िले की दोमेल वादी में बोली जाती है। इसे लगभग ५,००० लोग मातृभाषा के रूप में बोलते हैं। इनमें से पुरुष अक्सर पश्तो भी बोलना जानते हैं और बहुतों को खोवार और उर्दू भाषाएँ आती हैं। इसके बावजूद यह भाषा जीवित है और बच्चे भी इसे सीखते-बोलते हैं।

## सन्दर्भ


श्रेणी:हिन्द-आर्य भाषाएँ
श्रेणी:दार्दी भाषाएँ
श्रेणी:पाकिस्तान की भाषाएँ
श्रेणी:चित्राल ज़िला
शुमश्ती भाषा

**शुमश्ती** (Shumashti, ), जिसे **शुमश्त** भी कहते हैं, कुनर (कुनड़) शाखा की एक दार्दी भाषा है जो अफ़ग़ानिस्तान​ के कुनर प्रान्त में बोली जाती है। यह कुनर नदी के पश्चिमी किनारे पर ग्वार-बती बोलने वाले इलाक़े से लगभग ६० किमी दूर बोली जाती है। १९९४ में अनुमान लगाया गया कि इसे केवल १,००० लोग बोलते हैं। अनुमान लगाया गया है कि शुमश्ती के लगभग ६३% शब्द​ नंगलामी भाषा से और ४७% ग्वार-बती भाषा से मिलते हैं। इस भाषा पर पाशाई भाषा का भारी प्रभाव पड़ा है।

## सन्दर्भ


श्रेणी:हिन्द-आर्य भाषाएँ
श्रेणी:दार्दी भाषाएँ
श्रेणी:अफ़ग़ानिस्तान की भाषाएँ
डोमाकी भाषा

**डोमाकी** (Domaaki, ) पाक-अधिकृत कश्मीर के गिलगित-बल्तिस्तान क्षेत्र में कुछ सैंकड़ों लोगों द्वारा बोली जाने वाली एक दार्दी भाषा है। यह डूमा समुदाय के सदस्यों द्वारा बोली जाती है जिनकी लोकमान्यता है कि वे कहीं दक्षिण में मध्य भारत से आकर कश्मीर घाटी से गुज़रते हुए नगर और हुन्ज़ा की घाटियों में पहुंचकर बस गए थे। यहाँ से वे आगे काश्गर तक भी पहुँच गए। अधिकतर डूमा लोगों ने अपनी मातृभाषा छोड़कर शीना भाषा बोलना शुरू कर दिया और केवल नगर व हुन्ज़ा वादियों में ही डोमाकी चलती आ रही है। डूमा लोग पेशे से लोहार और मरासी (संगीतकार) हुआ करते थे लेकिन आजकल यह भिन्न व्यवसायों में लग गए हैं।

१९८९ में केवल ५०० लोग डोमाकी मातृभाषी गिने गए थे और इनकी गिनती कम होती जा रही थी। इनमें से अधिकतर हुन्ज़ा में और कुछ नगर में हैं। हुन्ज़ा की डोमाकी और नगर की डोमाकी में कुछ अंतर हैं लेकिन इनके बोलने वाले एक-दूसरे को समझ सकते हैं। सभी डोमाकी बोलने वाले अपने आसपास के बहुसंख्यक बुरुशसकी या शीना लोगों की ज़बाने भी बोल लेते हैं।

## सन्दर्भ


श्रेणी:हिन्द-आर्य भाषाएँ
श्रेणी:दार्दी भाषाएँ
श्रेणी:पाकिस्तान की भाषाएँ
श्रेणी:गिलगित-बल्तिस्तान की भाषाएँ
कश्मीर घाटी

**कश्मीर घाटी**, भारत के द्वारा केंद्रशासित राज्य के  रूप में प्रशासित जम्मू और कश्मीर के कश्मीर क्षेत्र में एक घाटी है। घाटी दक्षिण पश्चिम में पीर पंजाल रेंज और उत्तर-पूर्व में मुख्य हिमालय पर्वत श्रृंखला से घिरा हुआ है। यह लगभग 135 किमी लंबा और 32 किमी चौड़ा है, झेलम नदी इस घाटी की प्रमुख नदी है। 

कश्मीर विभाग भारतीय प्रशासित केंद्रशासित राज्य जम्मू और कश्मीर के दो प्रशासनिक प्रभागों में से एक है।  कश्मीर डिवीजन की सीमा जम्मू के उत्तर और लद्दाख केंद्रशासित प्रदेश से पश्चिम की ओर है जबकि नियंत्रण रेखा इसकी उत्तरी और पश्चिमी सीमा बनाती है। संभाग में निम्नलिखित जिले शामिल हैं: अनंतनाग, बारामूला, बडगाम, बांदीपोर, गांदरबल, कुपवाड़ा, कुलगाम, पुलवामा, शोपियां और श्रीनगर।

## जनसांख्यिकी

कश्मीर घाटी के प्रमुख जातीय समूह कश्मीरी हैं और वे कश्मीरी भाषा बोलते हैं। छोटे जातीय-भाषाई समूहों में गुज्जर और बकरवाल शामिल हैं जो ज्यादातर घाटी की पर्वत श्रृंखलाओं में रहते हैं। घाटी में मुस्लिम बहुसंख्यक आबादी है, और इस्लाम को आबादी के 97.16% लोग मानते हैं।शेष आबादी में 1.84% हिंदू, 0.88% सिख, 0.11% बौद्ध और बाक़ी अन्य हैं । घाटी में प्रमुख बोली जाने वाली भाषाएँ कश्मीरी और उर्दू हैं, जिनमें उर्दू आधिकारिक भाषा है। इन भाषाओं के कई वक्ता अंग्रेजी को दूसरी या तीसरी भाषा के रूप में भी जानते हैं।

## इन्हें भी देखें
* जम्मू-बारामूला रेलमार्ग
* जम्मू और कश्मीर (केंद्र शासित प्रदेश)

## सन्दर्भ

श्रेणी:कश्मीर
श्रेणी:जम्मू और कश्मीर
नंगलामी भाषा

**नंगलामी** (Nangalami, ), जिसे **ग्रंगाली** (Grangali) भी कहते हैं, कुनर (कुनड़) शाखा की एक दार्दी भाषा है जो अफ़ग़ानिस्तान​ के कुनर प्रान्त और नंगरहार प्रान्त की सीमा पर विस्तृत क्षेत्र में बोली जाती है जहाँ निंगलाम गाँव भी पड़ता है। यह पेच नदी और वाएगल नदी के संगम स्थल के पास है। इसकी तीन उपभाषाएँ है - नंगलामी, ग्रंगाली और ज़ेमियाकी - हालांकि ज़ेमियाकी के बारे में कुछ विवाद है कि यह वास्तव में इसकी उपभाषा है कि नहीं।

## सन्दर्भ


श्रेणी:हिन्द-आर्य भाषाएँ
श्रेणी:दार्दी भाषाएँ
श्रेणी:अफ़ग़ानिस्तान की भाषाएँ
अरब देश

अरब राष्ट्र वे राष्ट्र हैं जहाँ अरबी भाषा बोली जाती है। निम्न मध्य-पूर्व देश अरब राष्ट्र हैं     

 

 

  

 

     

  
   
 
 
 
 
 
 
 
 
 
  

## सन्दर्भ

श्रेणी:अरब देश
श्रेणी:अरब लीग
श्रेणी:अरब क्षेत्र
श्रेणी:अरबी-भाषी देश व क्षेत्र
उशोजी भाषा

**उशोजी** (Ushoji, ), जिसे **उशोजो** (Ushojo, ) भी कहते हैं, शीना शाखा की एक दार्दी भाषा है जो पाकिस्तान के ख़ैबर​-पख़्तूनख़्वा प्रान्त के कोहिस्तान और स्वात ज़िलों में बोली जाती है।

## सन्दर्भ


श्रेणी:हिन्द-आर्य भाषाएँ
श्रेणी:दार्दी भाषाएँ
श्रेणी:पाकिस्तान की भाषाएँ
तीराही भाषा

**तीराही** (Tirahi, ) कोहिस्तानी उपशाखा की एक दार्दी भाषा है जो अफ़ग़ानिस्तान के नंगरहार प्रान्त प्रान्त के नंगरहार नामक गाँव के आसपास बोली जाती है। इसे मूल रूप से बोलने वाले समुदाय की जनसंख्या ५,००० है लेकिन उनमें से १०० के अलावा बाक़ी सभी अब अन्य भाषाएँ बोलते हैं। भाषावैज्ञानिकों को डर है कि यह भाषा विलुप्त होने वाली है।

## भौगोलिक वितरण
पूर्वोत्तर अफगानिस्तान के नंगरहार प्रांत में बोली जाने वाली, आज लगभग 100 देशी वक्ता हैं, यदि कोई हों।  इसका मुख्य कारण बहुसंख्यक तिराही लोगों का प्रमुख पश्तून संस्कृति में आत्मसात हो जाना है। तिराही अफगान शहर जलालाबाद के दक्षिण-पूर्व में कुछ गांवों में भी बोली जाती है, जैसे जाबा, मितारानी और बारा-खेल।

## व्याकरण
तिराही स्वर विज्ञान, शब्दकोष और यहां तक कि आकृति विज्ञान में पश्तो से बहुत अधिक प्रभाव दिखाता है।  हालाँकि, इसकी शब्दावली कोहिस्तानी बोलियों से संबंध दर्शाती है।  इसलिए, तिराही पश्तो और कोहिस्तानी समूह के बीच एक मध्यवर्ती स्थिति पर कब्जा कर लेता है। मोर्गनस्टिर्ने का दावा है कि तिराही "संभवतः एक बोली समूह का अवशेष है जो तिराही से पेशावर जिले के माध्यम से स्वात और दीर तक फैला हुआ है।"

## उदाहरण वाक्य
*अबो-ए काटा दुर थी?  ('गाँव' + 'कितनी दूर' + 'है')
**"तुम्हारा गाँव कितनी दूर है?"
*पाली दे खाम ('रोटी' + निश्चित भविष्य + 'खाओ')
**"मैं रोटी खा रहा हूँ।"

## सन्दर्भ


श्रेणी:हिन्द-आर्य भाषाएँ
श्रेणी:दार्दी भाषाएँ
श्रेणी:अफ़ग़ानिस्तान की भाषाएँ
श्रेणी:नंगरहार प्रान्त
गोवरो भाषा

::*गावरी भाषा के लिए (जिसे कालामी भाषा भी कहते हैं) [[कालामी भाषा]] का पन्ना देखिये*
**गोवरो** (Gowro, ), जिसे **गाबरो** भी कहते हैं, कोहिस्तानी उपशाखा की एक दार्दी भाषा है जो पाकिस्तान के ख़ैबर​-पख़्तूनख़्वा प्रान्त के कोहिस्तान ज़िले में बोली जाती है। यह इस जिले के कोलाई नामक क्षेत्र में महरीन गाँव में बोली जाती है। इसके ६५% शब्द चीलीस्सो भाषा से, ६५% सिन्धु कोहिस्तानी भाषा से, ६०% बटेरी भाषा से और ४०% शीना भाषा से मिलते-जुलते हैं।

## सन्दर्भ


श्रेणी:हिन्द-आर्य भाषाएँ
श्रेणी:दार्दी भाषाएँ
श्रेणी:पाकिस्तान की भाषाएँ
बंकन (यांत्रिकी)

300px|right|thumb|आई-सेक्सन वाली एक बीम का बंकन (बेण्डिंग)
यांत्रिकी में किसी लम्बे संरचनात्मक अवयव के लम्बवत दिशा में लगे बल के कारण उस अवयव के रूप में परिवर्तन को **बंकन** (bending या flexure) कहा जाता है। बंकन के कारण सीधे अवयव कुछ मुड़ जाते हैं और उनका आकार सरलरेखीय न होकर कुछ अलग (वक्र) हो जाता है। प्रायः बंकन से सम्बन्धित विश्लेषण में जिन अवयवों पर विचार किया जाता है उनका कोई एक वीमा (डाइमेंशन) अन्य दो बीमाओं से 1/10 या इससे भी छोटी होता है। जब किसी संरचनात्मक अवयव की लम्बाई उसकी चौड़ाई और मोटाई की तुलना में बहुत अधिक होती है तो उसे धरन (बीम / beam) कहा जाता है। बंकन के फलस्वरूप संरचनात्मक अवयवों के कुछ भागों में तनाव (टेन्साइल स्ट्रेस) उत्पन्न होता है जबकि अन्य भाग दब (कम्प्रेसिव स्ट्रेस) जाते हैं। बंकन का अध्ययन किसी संरचना के डिजाइन और स्थायित्व के लिए बहुत महत्वपूर्ण है।
right|thumb|250px|अबंकित और बंकित बीम
**नेवियर का सूत्र**
यह सूत्र उस समय लागू होता है जब बीम पर केवल y-दिशा में बल लगा हो और डिफ्लेक्शन बहुत कम हो।
{\sigma_f}= \frac{M_f }{J} \cdot y

*\sigma_f प्रतिबल (स्ट्रेस) 
* Mf बंकन आघूर्ण (बेंडिंग मोमेण्ट)
* y न्यूट्रल अक्ष से दूरी
* J न्यूट्रल-अक्ष के सापेक्ष परिच्छेद का क्षेत्राघूर्ण

## चित्र दीर्घा

## बाहरी कड़ियाँ
* Flexure formulae

श्रेणी:स्थिति विज्ञान
श्रेणी:ठोस यांत्रिकी
कालामी भाषा

::*कालामी को गावरी भाषा भी कहते हैं - इस से भिन्न गोवरो भाषा के लिए [[गोवरो भाषा]] का पन्ना देखिये*
**कालामी** (Kalami, ), जिसे **कालाम कोहिस्तानी** या **गावरी** (Gawri, ) भी कहते हैं, कोहिस्तानी शाखा की एक दार्दी भाषा है जो पाकिस्तान के ख़ैबर​-पख़्तूनख़्वा प्रान्त के कोहिस्तान ज़िले बोली जाती है।

## श्रेणीकरण
कालामी दार्दी भाषाओं की कोहिस्तानी उपपरिवार की एक भाषा है और उस उपपरिवार की अन्य भाषाओं से मिलती-जुलती है, जिसमें तोरवाली, कल्कोती, सिन्धु-कोहिस्तानी, बटेरी, चिलिस्सो, गोवरो, वोटापुरी-कतरगलई और तिराही शामिल हैं।

## सुर
पंजाबी, डोगरी और कई दार्दी भाषाओं की तरह कालामी एक सुरभेदी भाषा है। इसमें पांच सुर प्रयोग होते हैं - ऊँचा, गिरता, रूककर गिरता, नीचा और उठता।

## सन्दर्भ


श्रेणी:हिन्द-आर्य भाषाएँ
श्रेणी:दार्दी भाषाएँ
श्रेणी:पाकिस्तान की भाषाएँ
श्रेणी:सुरभेदी भाषाएँ
कलकोटी भाषा

**कलकोटी** (Kalkoti, ), जिसे **तूरवाली** भी कहते हैं, कोहिस्तानी उपशाखा की एक दार्दी भाषा है जो पाकिस्तान के ख़ैबर​-पख़्तूनख़्वा प्रान्त के ऊपरी दीर ज़िले के कोहिस्तानी (पहाड़ी) क्षेत्र के कलकोट गाँव के आसपास के क्षेत्र में बोली जाती है। इसके आसपास के विस्तृत ऊँचे इलाक़े को आमतौर से 'दीर कोहिस्तान' कहा जाता है (यह कोहिस्तान ज़िले से अलग है)। इसे बोलने वाले बहुत से लोग कालामी भाषा और पश्तो भाषा भी बोलते हैं हालांकि उनके मातृभाषियों को कलकोटी बोलनी नहीं आती।

## सन्दर्भ


श्रेणी:हिन्द-आर्य भाषाएँ
श्रेणी:दार्दी भाषाएँ
श्रेणी:पाकिस्तान की भाषाएँ
वोटापूरी-कटारक़लाई भाषा

**वोटापूरी-कटारक़लाई** (Wotapuri-Katarqalai, ) कोहिस्तानी उपशाखा की एक दार्दी भाषा है जो अफ़ग़ानिस्तान के नूरिस्तान प्रान्त की वोटापूरी और कटारक़लाई नामक बस्तियों में बोली जाती थी। सन् १९३५ में कटारक़लाई में इसे ६० घरों में बोला जाता था लेकिन १९५५ में इसे बोलने वाला एक ही व्यक्ति मिला। भाषावैज्ञानिक अनुमान लगते हैं कि यह भाषा विलुप्त हो चुकी है।

## इन्हें भी देखें
*वटापूर ज़िला

## सन्दर्भ


श्रेणी:हिन्द-आर्य भाषाएँ
श्रेणी:दार्दी भाषाएँ
श्रेणी:अफ़ग़ानिस्तान की भाषाएँ
श्रेणी:नूरिस्तान प्रान्त
श्रेणी:विलुप्त भाषाएँ
पालूला भाषा

**पालूला** (Palula, ), जिसे **फालूला**, **फालूरा** और **अशरेती** भी कहते हैं, शीना उपशाखा की एक दार्दी भाषा है जो पाकिस्तान के ख़ैबर​-पख़्तूनख़्वा प्रान्त के चित्राल ज़िले की अशरेत​, बेयोड़ी, शीम्शी और कल्कटक​ वादियों में बोली जाती है। खोवार भाषा बोलने वाले चित्राली लोग इस भाषा को **डंगरीक्वार​** और इसे बोलने वाले समुदाय को 'डंगरीक' बुलाते हैं। इस से मिलती-जुलती बोलियाँ अफ़ग़ानिस्तान के साऊ गाँव में और पाकिस्तान के ही दीर ज़िले के खलकोट गाँव में बोली जाती है।

## सन्दर्भ


श्रेणी:हिन्द-आर्य भाषाएँ
श्रेणी:दार्दी भाषाएँ
श्रेणी:पाकिस्तान की भाषाएँ
एकीकृत विकास परिवेश

right|thumb|300px|डेव-सी++ (Dev-C++) विण्डोज के लिए एक निःशुल्क आईडीई है।
**एकीकृत विकास परिवेश** (integrated development environment या IDE) उन सॉफ्टवेयर अनुप्रयोगों को कहते हैं जो किसी एक या अनेक प्रोग्रामन भाषाओं में प्रोग्राम विकसित करने की एकमुस्त सुविधा देते हैं। उदाहरण के लिए एक्लिप्स (Eclipse) और माइक्रोसॉफ्ट विजुअल स्टुडियो दो प्रसिद्ध आईडीई हैं। आईडीई में स्रोत कोड सम्पादित्र (सोर्स कोड एडिटर), निर्माण (बिल्ड) को स्वचालित करने वाले उपकरण (कम्पाइलर / इण्टरप्रीटर, लिंकर आदि) और डीबगर आदि एकीकृत होते हैं।

## इतिहास
सत्तर के दशक के अन्तिम दिनों में एकीकृत विकास परिवेश आने आरम्भ हुए। बेसिक (BASIC) का आईडीई पहले आया।

## कुछ प्रसिद्ध आईडीई
वर्तमान समय के कुछ प्रमुख आईडीई हैं-
* *[[अन्जुता]]* (Anjuta), मुक्त स्रोत, सी और सी++ के लिए
* *[[डेव-सी++]]* (Dev-C++), मुक्तस्रोत, C++ और C
* *[[एक्लिप्स (सॉफ्टवेयर)]]* (Eclipse), IBM द्वारा विकसित, मुक्तस्रोत, अनेक भाषाओं का समर्थन
* *[[नेटबीन्स]]* (NetBeans), मुक्तस्रोत, SUN द्वारा विकसित, कई भाषाओं का समर्थन
* *[[शार्पडेवलप]]* (SharpDevelop), मुक्तस्रोत, *Visual Studio .NET* का अच्छा विकल्प, सी शार्प (C sharp C#), Visual Basic .NET, बू (Boo), और एफ शार्प (F#) का समर्थन
* *[[विजुअल स्टुडियो डॉट नेट]]* (Visual Studio.NET), माइक्रोसॉFत द्वारा विकसित, C#, J sharp, Visual Basic .Net और *Managed C++* का समर्थन.
* *[[माइक्रोसॉफ्ट विजुअल स्टुडियो]] - [[विजुअल बेसिक]] [[सी (प्रोग्रामिंग भाषा)|सी]], [[सी++]] का समर्थन
* *एक्सकोड'' (Xcode) - Mac OS X के लिए, C, C++, Objective C और Java का समर्थन

*
हेनरी का नियम

भौतिकी में **[https://studytroopers.com/henry-ka-niyam/ हेनरी का नियम] ** गैस के भौतिक गुणों से सम्बन्धित एक नियम है जिसे विलियम हेनरी ने १८०३ में प्रतिपादित किया था। हेनरी के नियम के अनुसार-[anil bishnoi dhawa]
: *किसी नियत ताप पर, किसी द्रव के निश्चित आयतन में घुल सकने वाली किसी गैस की मात्रा उस गैस के उस द्रव के साथ साम्यावस्था की स्थिति में [[आंशिक दाब]] के समानुपाती होती है। प्रतिबन्ध यह है कि घुलने वाली गैस उस द्रव के साथ कोई रासायनिक क्रिया न करे।*

इस नियम को दूसरे शब्दों में इस प्रकार भी कह सकते हैं- **[dhawa]**
: *किसी गैस की किसी द्रव में [[विलेयता|घुलनशीलता]] उस गैस के उस द्रव के उपर स्थित आंशिक दाब के समानुपाती होता है। 

सामान्य जीवन में हेनरी के नियम का उदाहरण [[कार्बोनित मृदु पेय|बार्बोनित मृदु पेयों]] में देखने को मिलता है।

हेनरी के नियम की सीमाएँ निम्न हैं:
# दाब बहुत अधिक न हो।
# ताप बहुत कम न हो।
# विलयन तनु हो।
# गैस,विलायक से रासायनिक अभिक्रिया न करे।

==इन्हें भी देखें==
*[[राउल्ट का नियम]]

== बाहरी कड़ियाँ ==

* [https://web.archive.org/web/20130512004302/http://www.composite-agency.com/messages/3724.html Ethanol solubility in EPDM], Solubility of chemicals in polymers using Henry's law
* R. Battino and H. Lawrence Clever, [http://dx.doi.org/10.1021/cr60242a003 "The solubility of gases in liquids"], *Chemical Reviews*, 66, (4), pp. 395-463, (1966).
* [https://web.archive.org/web/20130130021112/http://www.webqc.org/henry_gas_law.html Henry's gas law calculator]
* H. Lawrence Clever, [https://web.archive.org/web/20200611185520/https://pubs.acs.org/doi/abs/10.1021/je00033a018 "Setchenov salt-effect parameter"], *J. Chem. Eng. Data*, 28, (3), pp. 340–343, (1983).
* Hans Ulrich Borgstedt and Cezary Guminskib (Editors), [https://web.archive.org/web/20130221154749/http://www.nist.gov/data/PDFfiles/jpcrd606.pdf "IUPAC-NIST Solubility Data Series. 75. Nonmetals in Liquid Alkali Metals"], *J. Phys. Chem. Ref. Data'', 30, (4), pp. 835-1158, (2001)

श्रेणी:भौतिक रसायन
श्रेणी:साम्य रसायन
श्रेणी:रासायनिक इंजीनियरी
श्रेणी:गैस के नियम
गिरिधर व्यास

बीकानेर में **गिरिधर व्यास** की सात फिट की मूंछें आज उनकी पहचान बन चुकी हैं। 25 साल से अपनी मूछें संवारते गिरिधर राजस्थान महोत्सव की शान हैं और वे बच्चों में भी खासे लोकप्रिय हैं। रक्षाबंधन के मौके पर इन्होंने बच्चों से अपनी मूछो पर राखी बंधवाई। फिल्म शराबी के नत्थू लाल की मूछों ने वाहवाही लूटी तो जैसे बीकानेर के गिरिधर को मानो पहचान का जरिया मिल गया। 1985 से मूछें बढ़ाना शुरू करने वाले गिरिधर की मूंछें उनके लिए परेशानी का सबब नहीं इनकी पहचान हैं। अपनी सात-सात फिट मूंछों को लेकर गिरिधर को कोई परेशानी नहीं होती। लेकिन सोते या लेटते समय वह अपनी मूछों को बाकायदा स्टैंड पर टांग देते हैं और जब उठते हैं तो उसे लपेट कर इस तरह गालों पर जूड़े की तरह बना लेते हैं जैसे हेडफोन लगाए हों। गिरिधर बताते हैं कि मूछें बढ़ाने के पीछे पत्नी की भी इच्छा थी, लेकिन उन्हें दुख इस बात का है कि पत्नी जिंदगी की बीच राह में उनका साथ छोड़ गई। लेकिन मूंछें आज भी उनका साथ दे रही हैं। ये मूछें ही उनका श्रृंगार हैं और बच्चे उनकी मूंछों के दीवाने हैं।

## इन्हें भी देखें

## सन्दर्भ
अग्नि-१

**अग्नि-1 मिसाइल** स्वदेशी तकनीक से विकसित सतह से सतह पर मार करने वाली परमाणु सक्षम मिसाइल है। इसकी मारक क्षमता सात सौ किलोमीटर है। मिसाइल का परीक्षण ओड़िशा के बालासोर से करीब 100 किलोमीटर दूर व्हीलर द्वीप स्थित इंटीग्रेटेड टेस्ट रेंज [आइटीआर] से किया गया। 15 मीटर लंबी व 12 टन वजन की यह मिसाइल एक क्विंटल भार के पारंपरिक तथा परमाणु आयुध ले जाने में समक्ष है। मिसाइल को रेल व सड़क दोनों प्रकार के मोबाइल लांचरों से छोड़ा जा सकता है। अग्नि-१ में विशेष नौवहन प्रणाली लगी है जो सुनिश्चत करती है कि मिसाइल अत्यंत सटीक निशाने के साथ अपने लक्ष्य पर पहुंचे। इस मिसाइल का पहला परीक्षण 25 जनवरी 2002 को किया गया था। अग्नि-१ को डीआरडीओ की प्रमुख मिसाइल विकास प्रयोगशाला "एडवास्ड सिस्टम्स लैबोरैटरी" (एएसएल) द्वारा रक्षा अनुसंधान विकास प्रयोगशाला और अनुसंधान केंद्र इमारत (आरसीआई) के सहयोग से विकसित और भारत डायनामिक्स लिमिटेड (बीडीएल) हैदराबाद द्वारा एकीकृत किया गया था।
## सन्दर्भ

## बाहरी कड़ियाँ
* Bharat-Rakshak Agni strategic missile Section

## इन्हें भी देखें
अग्नि-५

श्रेणी:भारतीय सेना
बकुची

**बकुची** (*Psoralea corylifolia*) औषधी के काम में प्रयुक्त होने वाला एक पौधा है।

यह पौधा हाथ, सवा हाथ ऊँचा होता है। इसकी पत्तियाँ एक अँगुल चौड़ी होती हैं और डालियाँ पृथ्वी से अधिक ऊँची नहीं होतीं तथा इधर उधर दूर तक फैलती हैं। इसका फूल गुलाबी रंग का होता है। फूलों के झड़ने पर छोटी छोटी फलियाँ घोद में लगती हैं जिनमें दो से चार तक गोल गोल चौड़े और कुछ लंबाई लिए दाने निकलते हैं। दानों का छिलका काले रंग का, मोटा और ऊपर से खुरदार होता है। छिलके के भीतर सफेद रंग की दो दालें होती हैं जो बहुत कड़ी होती हैं और बड़ी कठिनाई से टूटती हैं। बीज से एक प्रकार की सुगंध भी आती है। यह औषधी में काम आता है। वैद्यक में इसका स्वाद मीठापन और चरपरापन लिए कड़वा बताया गया है और इसे ठंढ़ा, रुचिकर, सारक, त्रिदोषध्न और रसायन माना है। इसे कुष्टनाशक और त्वग्रोग की औषधि भी बतलाया है। कहीं कहीं काले फूल की भी बहुत होती है।

### अन्य नाम
इसे सोमराजी, कृष्णफल, वाकुची,शोमा,पूतिफला, बेजानी, कालमेषिका, अबल्गुजा, ऐंदवी, शूलोत्था, कांबोजी, सुपर्णिका आदि नामों से भी जाना जाता है।

## आवास और वितरण
बकुची उत्तर-पूर्व उष्णकटिबंधीय अफ्रीका, दक्षिणी अरब प्रायद्वीप और भारत और श्रीलंका सहित उष्णकटिबंधीय और उपोष्णकटिबंधीय एशिया का मूल निवासी है। इसके औषधीय गुणों के कारण इसे कभी-कभी अरब में खेती की जाती थी।

## सन्दर्भ

## बाहरी कड़ियाँ
* बकुची
* बकुची - कुष्ठ रोग, दंत कृमि, श्वास, पीलिया एवं अर्श की रामबाण औधधि
श्रेणी:पादप
श्रेणी:औषधीय पादप
युडिकॉट

**युडिकॉट​** (Eudicot) सपुष्पक पौधों का एक समूह है जिनके बीजों के दो हिस्से (बीजपत्र) होते हैं, जिसके विपरीत मोनोकॉट (Monocot) पौधों के बीजों में एक ही बीजपत्र होता है। फूलधारी (सपुष्पक) पौधों की यही दो मुख्य श्रेणियाँ हैं।

## द्विबीजपत्री और युडिकॉट​
इन्हें पहले द्विबीजपत्री (Dicotyledon या Dicot) बुलाया जाता था लेकिन वह एक मोनोफेलटिक (एक ही पूर्वज जाति से फैला) समूह नहीं है जबकि युडिकॉट​ में वही द्विबीजपत्री शामिल किये जाते हैं जो एक मोनोफेलटिक गुट की जातियाँ हैं। युडिकॉट​ समूह में आने वाले सभी के फूलों के पराग की यह भी विशेषता है कि उसके कणों में अक्ष के साथ चलने वाली तीन नालियाँ (कटी हुई धारियाँ) होती हैं - यदि पराग के कण के ध्रुव से देखा जाए तो उसके तीन हिस्से दीखते हैं। अनुवांशिकी (जेनेटिक) अनुसन्धान से पता चला है कि इन पौधों में और भी बहुत से साझे गुण होते हैं।

## इन्हें भी देखें
* मोनोकॉट
* सपुष्पक पौधा
* मोनोफेलटिक

## सन्दर्भ


*
बीटिंग रिट्रीट

अंगूठाकार|विजय चौक; यहीं पर प्रत्येक साल बीटिंग रिट्रीट का आयोजन होता है|कड़ी=Special:FilePath/Vijay_Chowk_at_Rajpath,_with_Secretariat_Buildings_in_the_background,_नई_दिल्ली.jpg
**बीटिंग द रिट्रीट** भारत के गणतंत्र दिवस समारोह की समाप्ति का सूचक है। इस कार्यक्रम में थल सेना, वायु सेना और नौसेना के बैंड पारंपरिक धुन के साथ मार्च करते हैं। यह सेना की बैरक वापसी का प्रतीक है। गणतंत्र दिवस के पश्चात हर वर्ष 29 जनवरी को बीटिंग द रिट्रीट कार्यक्रम का आयोजन किया जाता है। समारोह का स्थल रायसीना हिल्स और बगल का चौकोर स्थल (विजय चौक) होता है जो की राजपथ के अंत में राष्ट्रपति भवन के उत्तर और दक्षिण ब्लॉक द्वारा घिरे हुए हैं। बीटिंग द रिट्रीट गणतंत्र दिवस आयोजनों का आधिकारिक रूप से समापन घोषित करता है। 

## कार्यक्रम
सभी महत्‍वपूर्ण सरकारी भवनों को 26 जनवरी से 29 जनवरी के बीच रोशनी से सुंदरता पूर्वक सजाया जाता है। हर वर्ष 29 जनवरी की शाम को अर्थात गणतंत्र दिवस के बाद अर्थात गणतंत्र की तीसरे दिन बीटिंग द रिट्रीट आयोजन किया जाता है। यह आयोजन तीन सेनाओं के एक साथ मिलकर सामूहिक बैंड वादन से आरंभ होता है जो लोकप्रिय मार्चिंग धुनें बजाते हैं। ड्रमर भी एकल प्रदर्शन (जिसे ड्रमर्स कॉल कहते हैं) करते हैं। ड्रमर्स द्वारा एबाइडिड विद मी (यह महात्मा गाँधी की प्रिय धुनों में से एक कहीं जाती है) बजाई जाती है और ट्युबुलर घंटियों द्वारा चाइम्‍स बजाई जाती हैं, जो काफ़ी दूरी पर रखी होती हैं और इससे एक मनमोहक दृश्‍य बनता है। इसके बाद रिट्रीट का बिगुल वादन होता है, जब बैंड मास्‍टर राष्‍ट्रपति के समीप जाते हैं और बैंड वापिस ले जाने की अनुमति मांगते हैं। तब सूचित किया जाता है कि समापन समारोह पूरा हो गया है। बैंड मार्च वापस जाते समय लोकप्रिय धुन सारे जहाँ से अच्‍छा बजाते हैं। ठीक शाम 6 बजे बगलर्स रिट्रीट की धुन बजाते हैं और राष्‍ट्रीय ध्‍वज को उतार लिया जाता हैं तथा राष्‍ट्रगान गाया जाता है और इस प्रकार गणतंत्र दिवस के आयोजन का औपचारिक समापन होता हैं।

## अवरोध
वर्ष 1950 में भारत के गणतंत्र बनने के बाद बीटिंग द रिट्रीट कार्यक्रम को अब तक दो बार रद्द करना पड़ा है, 27 जनवरी 2009 को वेंकटरमन का लंबी बीमारी के बाद आर्मी रिसर्च एंड रेफरल अस्पताल में निधन हो जाने के कारण बीटिंग द रिट्रीट कार्यक्रम रद्द कर दिया गया। वह देश के आठवें राष्ट्रपति थे और उनका कार्यकाल 1987 से 1992 तक रहा। इससे पहले 26 जनवरी 2001 को गुजरात में आए भूकंप के कारण बीटिंग द रिट्रीट कार्यक्रम को रद्द कर दिया गया था। अभिनंदन को पाकिस्तानी सेना ने 27 फ़रवरी 2019 को अपने कब्ज़े में ले लिया था जब वो विमान गिरने के बाद पैराशूट से पाकिस्तानी इलाक़े में नीचे आए.भारत के जाबांज योद्धा ने अत्याधुनिक विमान f-16 को मार गिराया और अंतर्राष्ट्रीय संधि के अनुसार कोई भी देश किसी अन्य देश के सैनिक के साथ अमानवीय व्यवहार नहीं कर सकता। इसके एक दिन बाद पाकिस्तान के प्रधानमंत्री इमरान ख़ान ने उन्हें भारत के हवाले करने का एलान किया था**.** उन्हें वाघा-अटारी सीमा पर भारत को सौंपा जाएगा. वाघा-अटारी सीमा पर शुक्रवार शाम को होने वाला बीटिंग रिट्रीट समारोह रद्द कर दिया गया है. अमृतसर के डीसी शिवदुलार सिंह ढिल्लों ने बताया कि भारतीय अर्धसैनिक बल बीएसएफ़ ने आज होने वाले समारोह को रद्द करने का फ़ैसला किया है. भारत के वीर सपूत वायु सेना के पायलट पर पूरे हिन्दुस्तान पर गर्व है जय हिन्द

## बाहरी कड़ियाँ
## इन्हें भी देखें
गणतंत्र दिवस समारोह

राष्ट्रपति भवन।

## सन्दर्भ

श्रेणी:भारतीय सेना
बार्बी एण्ड द डायमंड कासल

***बार्बी एण्ड द डायमंड कासल*** () एक २००८ प्रत्यक्ष-से-वीडियो कंप्यूटर एनिमेटेड फिल्म है। यह फिल्म 13 समग्र बार्बी फिल्म श्रृंखला में और इस बार्बी फिल्म श्रृंखला में तृतीय संगीतमय फिल्म है। फिल्म के मूल अंग्रेजी संस्करण केली शेरिडन, जो कम्प्यूटर जनित बार्बी फिल्म श्रृंखला में बार्बी आवाज उठाई है कि आवाज सुविधाएँ। हिंदी डबिंग संस्करण बार्बी के रूप में पिंकी राजपूत सुविधाएँ। भारत में इस चलचित्र की VCD **"बार्बी और डायमंड कासल"** के नाम से उपलब्ध है।

## प्लॉट

## वर्णों

## वॉयस कास्ट
गाने अंग्रेजी में थे। गाने डब संस्करण में हिंदी नहीं थे अनुवाद किया गया।

### हिन्दी बिंग स्टाफ़
* डब वर्ष रिहाई: ९ सितंबर, २००८ (VCD)
* मीडिया: VCD/DVD/टेलीविज़न
* द्वारा निर्देशित: लोतिचा गणपति
* अनुवाद: पिंकी राजपूत
* समायोजन: ????
* उत्पादन: विसुअल रियलिटी

## सन्दर्भ

## बाहरी कड़ियाँ
*  

श्रेणी:अमेरिकी फ़िल्में
श्रेणी:अंग्रेज़ी फ़िल्में
मल्टीमीडिया संदेश सेवा

**मल्टीमीडिया संदेश सेवा** (Multimedia Messaging Service एमएमएस) मोबाइल फोन से मल्टीमीडिया संचिका सन्देश के रूप में भेजने की एक मानक पद्धति है।

श्रेणी:मोबाइल सेवा
आईडीई की सूची

नीचे प्रमुख आईडीई पैकेजों की सूची दी गई है।

## ऐक्शनस्क्रिप्ट (ActionScript)

## अडा (Ada)

## बेसिक (Basic)

## सी/सी++

## कॉमन लिस्प (Common Lisp)

## कम्पोनेन्ट पास्कल (Component Pascal)

## सी शार्प (C#)

## एफेल (Eiffel)

## फोर्ट्रान (Fortran)

## जावा

## जावास्क्रिप्ट

## Lua

## पास्कल, आब्जेक्ट पास्कल (Pascal, Object Pascal)

## पर्ल (Perl)

## पीएचपी (PHP)

## पाइथन (Python)

## रैकेट (Racket)

## रूबी (Ruby)

## स्केला (Scala)

## स्माल बेसिक

## स्मालटाल्क (Smalltalk)

## डब्ल्यूभाषा (WLanguage)

## अवर्गीकृत
* आईबीएम रेशनल अप्लिकेशन डेवलपर
* आईबीएम रेशनल बिजिनेस डेवलपर (IBM Rational Business Developer)

## इन्हें भी देखें
* एकीकृत विकास परिवेश

## सन्दर्भ

श्रेणी:सॉफ्टवेयर सूची
श्रेणी:आईडीई
सौर वर्ष

**सौर वर्ष** (जिसे अंग्रेजी में *Tropical year* और *Solar year* कहा जाता है) यह वह समय है जब सूर्य ऋतुओं के चक्र में पुरानी स्थिति में वापस लौटता है, उदाहरण के लिए, मौखिक विषुव से लेकर विषुव या उत्तरी संक्रांति से उत्तरी संक्रांति तक का समय। सौर वर्ष सूर्य से लगभग एक पूर्ण परिक्रमा में लगने वाले समय की तुलना में लगभग २० मिनट छोटा होता है।

## सन्दर्भ

श्रेणी:कैलंडर
श्रेणी:खगोलशास्त्र
श्रेणी:ज्योतिष
लाज़िम्पाट

**लाजिम्पाट** काठमाडौं के लगभग बीच के भाग में है जो पूर्व राजा के दरबार के पास है। इस क्षेत्र में बहुत से देशों के राजदूतों का निवास है जहाँ भारत और ब्रिटिश का राजदूतावास भी हैं।

श्रेणी:काठमाडौं जिला
भोपाल मेट्रो

**भोपाल मेट्रो** भोपाल शहर भारत के लिए एक प्रस्तावित त्वरित यातायात परियोजना है।इस प्रणाली को ३ गलियारों में विभाजित किया गया है, जिसकी कुल लंबाई 27.87 किलोमीटर है। इस परियोजना पर लगभग  खर्च होंगे.

## इतिहास
20 दिसम्बर 2011 को मुख्यमंत्री शिवराज सिंह चौहान ने दिल्ली मेट्रो रेल निगम (डीएमआरसी) को भोपाल मेट्रो के लिए एक विस्तृत परियोजना रिपोर्ट तैयार करने के आदेश दिये. डीएमआरसी के 6 महीने के भीतर विस्तृत परियोजना रिपोर्ट प्रस्तुत करेंगी. विस्तृत परियोजना रिपोर्ट तैयार करने में लगभग  खर्च होंगें. परियोजना की लागत को राज्य और केन्द्र द्वारा साझा जाएगा.

## मार्ग
तीन गलियारों को डीएमआरसी द्वारा प्रस्तावित किया गया है।

* कपिल नगर से हबीबगंज (10.5 किमी, 10 स्टेशन)
* सुरुचि नगर से बीएचईएल (9 किमी, 9 स्टेशन)
* लालघाटी से प्लेटिनम प्लाजा (9 किमी, 9 स्टेशन)

## सन्दर्भ

श्रेणी:भारत में मेट्रो रेल
रामप्रसाद निरंजनी

**रामप्रसाद निरंजनी** खड़ीबोली हिंदी गद्य के प्रारंभिक लेखक माने जातें हैं। आप पटियाला दरबार में कथावाचक थे। पटियाला राज्य की महारानी देसो (देस कौर) को सुनाने के लिए आपने 'भाषा योगवाशिष्ठ' का परिमार्जित खड़ी बोली गद्य में प्रणयन वर्ष १७४१ किया था। यद्यपि खड़ी बोली हिन्दी की मौखिक परम्परा बहुत प्राचीन है परंतु साहित्य की भाषा ब्रज एवं अवधी होने के कारण खड़ी बोली में अधिक रचनाएँ नही हो सकी। वस्तुतः अंग्रेज़ी शासन के समय ही १९ वी शताब्दी से साहित्य की भाषा के रूप में खड़ी बोली को पहचान मिली।  

खड़ी बोली हिन्दी की गद्द परम्परा को आगे बढाने का कार्य फोर्ट विलियम कालेज में लल्लूजी लाल ने जॉन बार्थविक गिलक्राइस्ट की प्रेरणा से प्रेमसागर रचकर किया था।  

## सन्दर्भ ग्रन्थ
* नागरीप्रचारिणी पत्रिका, वनारस : वर्ष ४४, अंक २, श्रावण, संवत् १९९६; 
* पं॰ रामचंद्र शुक्ल : हिंदी साहित्य का इतिहास (सं. १९९९)

श्रेणी:हिन्दी के गद्यकार
श्रेणी:हिन्दी साहित्यकार
अग्नि-२

**अग्नि द्वितीय ** (अग्नि-२) भारत की मध्यवर्ती दुरी बैलिस्टिक प्रक्षेपास्त्र है। इसे रक्षा अनुसंधान एवं विकास संगठन ने विकसित किया है। यह अत्याधुनिक तकनीक से बनी 21 मीटर लंबी और 1.3 मीटर चौड़ी **अग्नि-२** मिसाइल परमाणु हथियारों से लैस होकर 1 टन पेलोड ले जाने में सक्षम है। 3 हजार किलोमीटर तक के दायरे में इस्तेमाल की जाने वाली इस मिसाइल में तीन चरणों का प्रोपल्शन सिस्टम लगाया गया है। इसे हैदराबाद की प्रगत (उन्नत) प्रणाली प्रयोगशाला (Advanced Systems Laboratory) ने तैयार किया है।
## इन्हें भी देखें
## बाहरी कड़ियाँ
# Defense Forum India Home
# Bharat-Rakshak Home#

## सन्दर्भ

श्रेणी:भारत की बैलिस्टिक मिसाइलें
श्रेणी:मध्यम दूरी की बैलिस्टिक मिसाइल
रामानन्द राय

**रामानंद राय** उड़ीसा के राजा गजपति प्रतापरुद्रदेव के अधीनस्थ विद्यानगर के शासक थे। यह भक्त, सुकवि, विरक्त तथा कृष्ण तत्व के विशिष्ट ज्ञाता थे। 

इनके पिता का नाम भवानंद राय था तथा जन्म संभवत: कटक के पास सं. १५२० के लगभग हुआ था। दक्षिण यात्रा को जाते हुए विद्यानगर में श्री गौरांग से इनका मिलन हुआ और कई दिनों तक सत्संग रहा। जब श्री गौर नीलाचल पुरी में रहने लगे तब यह भी संसार त्यागकर उन्हीं के सेवासत्संग में अंत तक रहे। इनका रचित 'जगन्नाथवल्लभ नाटक' श्रीगौर को अत्यंत प्रिय था। सं. १५९१ में ये भगवान के धाम को गए। इनका ब्रजबुली में रचा हुआ एकाध पद मिलता है।

श्रेणी:चैतन्य महाप्रभु
श्रेणी:भक्ति आन्दोलन
रायमल्ल

सन् १४६९ ई. में उदयसिंह महाराणा कुंभा को मारकर मेवाड़ का स्वामी बना। मेवाड़ के सरदारों ने छिपे छिपे इसका विरोध कर उसके छोटे भाई **रायमल्ल** को राज्य लेने के लिए बुलाया। अनेक लड़ाइयों में उदयसिंह को हराकर रायमल्ल सन् १४७४ में गद्दी पर बैठा। उदयसिंह के उकसाने पर मालवा के सुल्तान गयासुद्दीन ने रायमल्ल पर आक्रमण किया किंतु बुरी तरह से हारा। उसके बाद भी रायमल्ल और मालवा के सुल्तानों की लगातार शत्रुता रही। रायमल्ल ने सोलंकी, झाला आदि अनेक राजवंशियों को शरण देकर अपने राज्य में जागीरें दीं। उसने अनेक पुण्य कार्य भी किए। सन् १५०९ में रायमल्ल की मृत्यु हुई।

श्रेणी:भारत के शासक
श्रेणी:मालवा
रामदहिन मिश्र

**रामदहिन मिश्र** (चैत्र पूर्णिमा सं. १९४३ वि. - १ दिसम्बर १९५२) हिन्दी साहित्यकार, प्रकाशक एवं साहियशास्त्री थे।

## जीवन परिचय
इनका जन्म चैत्र पूर्णिमा सं. १९४३ वि. ग्राम पथार, जिला आरा (बिहार) के शाकद्वीपीय परिवार में हुआ था। प्रारंभिक शिक्षा घर पर ही हुई और बाद में साहित्य तथा संस्कृत व्याकरणादि की शिक्षा डुमरॉव एवं टेकरी संस्कृत पाठशाला से मिली थी। इसके पश्चात् ये काशी गए और वहीं से व्याकरण, वेदांत, न्याय एवं अंग्रेजी का सम्यक् अध्ययन किया।

इनका सबसे पहला लेख 'बिहार बंधु' (सन् १९०७ ई.) में प्रकाशित हुआ जिससे इनके साहित्यिक जीवन का सूत्रपात्र हुआ। सन १९०३ ई. में इन्होंने निजी प्रकाशन ग्रंथमाला कार्यालय की स्थापना की। ये १९२८ ई. तक प्रकाशन का व्यवसाय और अध्यापनकार्य साथ-साथ चलाते रहे। तत्पश्चात् अध्यापन की नौकरी त्याग दी और पूरी तरह से प्रकाशन व्यवसाय में जुट गए। इन्होंने सन १९३७ से 'किशोर' का संपादन करना शुरू किया। १९४३ ई. में प्रकाशन का संपूर्ण कार्यभार अपने पुत्र के ऊपर छोड़कर स्वयं एकांत साहित्यसाधना में लीन हुए। इनका निधन १ दिसम्बर १९५२ ई. को वाराणसी में हुआ।

## कृतियाँ
'काव्यालोक' (द्वितीय उद्योत, १९४० ई.), 'काव्यदर्पण' (१९४७ ई.), 'काव्य में अप्रस्तुत योजना' (१९५० ई.) और 'काव्यविमर्श' इनके प्रधान ग्रंथ हैं। 'काव्यदर्पण' संस्कृत ग्रंथ 'काव्यप्रकाश' और साहित्यदर्पण की पद्धति का ही ग्रंथ है जिसमें काव्य के सर्वगों का विवेचन किया गया है। उदाहरण में आधुनिक कविताओं को रखा गया है, जो इसकी महत्वपूर्ण विशेषताओं में से है। 'काव्यालोक' में शब्दशक्ति - अभिधा, लक्षणा, व्यंजना-आदि का सूक्ष्मातिसूक्ष्म भेद प्रभेदों के साथ विस्तार से वर्णन किया गया है। इसी प्रकार साहित्य, काव्य, कवि आदि का गभीर विवेचन-विश्लेषण 'काव्यविमर्श' में हुआ है। इस तरह, उन्होंने काव्य के सर्वांगों पर गंभीरता से विचार किया है।

उन्होंने पाश्चात्य और पौर्वात्य साहित्यशास्त्र का तुलनात्मक अध्ययन प्रस्तुत किया।

श्रेणी:साहियशास्त्री
श्रेणी:हिन्दी साहित्यकार
ऐस्टरिड

**ऐस्टरिड​** (Asterid) सपुष्पक पौधों (यानि फूल देने वाले पौधों) का एक बड़ा क्लेड परिवार है। रोज़िड और ऐस्टरिड​ सारे युडिकॉट​ (दो बीजपत्रों वाले फूलदार पौधे) के परिवार के दो सबसे बड़े क्लेड हैं और इन दोनों में हज़ारों सदस्य जातियाँ आती हैं। क्रम-विकास (इवोल्यूशन) की दृष्टि से अनुवांशिकी (जेनेटिक) अनुसन्धान से पता चला है कि रोज़िड और ऐस्टरिड के दो परिवार एक ही सांझे पूर्वज से लगभग १० करोड़ वर्ष पूर्व विकसित होकर अलग हुए थे।

## इन्हें भी देखें
* युडिकॉट​
* रोज़िड

## सन्दर्भ


श्रेणी:ऐस्टरिड​
मल्ल (कुलनाम)

भारत के कई भागों के लोगों का कुलनाम **मल्ल** है।

* भारत के उत्तर प्रदेश के पूर्वी जिलों (कुशीनगर, देवरिया, गोरखपुर, महराज गंज, बस्ती, आजमगढ़ आदि) में बसने वाली एक क्षत्रिय जाति क कुलनाम,
* आंध्र प्रदेश के पूर्वी गोदावरी और विशाखापत्तनम जिलों में 'गवर' नाम की जाति के लोगों का प्रसिद्ध कुलनाम
* कश्मीरी पण्डितों का कुलनाम
* मालवा और आसपास के क्षेत्रों के जैन लोगों का कुलनाम

मल्ल जाति के लोग द्वंद्वयुद्ध में बड़े निपुण होते थे; इसीलिये द्वंद्वयुद्ध का नाम 'मल्लयुद्ध' और कुश्ती लड़नेवाले का नाम 'मल्ल' पड़ गया है। इस जाति के लोग अखाड़ों में व्यायाम और युद्ध किया करते थे। महाभारत में मल्ल जाति, उनके राजा और उनके देश का उल्लेख हैं। प्राचीन भारतवर्ष के अनेक स्थान जैस मुलतान (मल्लस्यान), मालव, मालभूमि आदि में 'मल्ल' शब्द विकृत रूप में मिलता है। त्रिपिटक से कुशीनगर में मल्लों के राज्य का होना पाया जाता है। मनुस्मृति में मल्लों को लिछिबी (लिच्छाव) आदि के साथ क्षत्रिय' लिखा है। पर मल्ल क्षत्रिय जातियाँ बौद्ध मतावलंबी हो गई थी। इसका उल्लेख स्थान-स्थान पर त्रिपटक में मिलता है जिससे ब्राह्मणों के अधिकार से उनका निकल जाना और ब्रात्य होना ठीक जान पड़ता है और कदाचित् इललिये स्मृतियों मे वे 'व्रात्य' कह गए है।

मल्ल राजाओं की कुलदेवी मां भवानी देवी मंदिर कुशीनगर का मंदिर कुशीनगर के बुद्ध स्थली नाम से प्रचलित बुद्धा घाट परिसर में अवस्थित है। ऐसा माना जाता है कि पवित्र हिरण्यवती नदी के किनारे स्थित इस स्थान पर मल्ल युवराजों का मुकुट बंधन संस्कार सम्पन्न होता था

महाभारत के काल में इनकी युद्धप्रणाली को राजा लोग इतना पसंद करते थे कि प्रायः सभी राजाओं के दरबार में मल्ल नियुक्त किए जाते थे और उन्हें अखाड़ों में लड़ाया जाता था। कितने लोग मल्लों को रखकर उनसे स्वयं शिक्षा प्राप्त करते थे और मल्लयुद्घ में निपुणता बड़े गौरव की बात मानी जाती थी। जरासंध और भीम मल्लयुद्ध के बड़े व्यसनी थे। जरासंध के यहाँ मल्लों की एक सेना भी थी।

## इन्हें भी देखें
* मल्ल महाजनपद
* मल्ल राजवंश

श्रेणी:भारतीय कुलनम
उपलक्षण

**उपलक्षण**, व्याकरणशास्त्र में ऐसे अलंकार को कहते हैं जिसमें किसी चीज़ को उसके अपने नाम से बुलाया जाने कि बजाय उस से सम्बंधित किसी लक्षण या अन्य चीज़ के नाम से बुलाया जाय। उदाहरण के लिए हिन्दी में 'रामपुर' या 'रामपुरी' का मतलब एक लम्बे प्रकार का चाक़ू को कहा जाता है, क्योंकि इस क़िस्म के छुरे अक्सर उत्तर प्रदेश के रामपुर शहर से आया करते हैं। इसी तरह कभी-कभी भारत की केन्द्रीय सरकार को समाचारों में 'दिल्ली' कह दिया जाता है क्योंकि उसका मुख्यालय उस शहर में है, मसलन 'बंगाल सरकार यह क़दम उठाना चाहती है पर दिल्ली ने इसपर आपत्ति जतलाई है'।

## सिनेकडकी
सिनेकडकी (Synecdoche) एक विशेष प्रकार का मेटोनमी होता है जिसमें किसी वस्तु के एक भाग या अंग के नाम को पूरी वस्तु के लिए प्रयोग किया जाता है। मसलन अगर किसी गाने में अपनी प्रेमिका की प्रतीक्षा कर रहा प्रेमी कहे कि 'तरसती निगाहें इंतज़ार कर रहीं हैं' तो यह सिनेकडकी है। वास्तव में पूरा व्यक्ति (प्रेमी) ही तरस रहा है लेकिन क्योंकि वह प्रेमिका के आने की सूचना अपनी आँखों से पाएगा इसलिए केवल उन्हें 'तरसती निगाहें' कहता है। इसी तरह अगर किसी को अपने घर में चार लोगों के लिए कमाना हो तो वह कह सकता है कि उसे 'चार पेट' पालने हैं। एक और उदाहरण किसी कमरे में खिड़की खुलवाने के लिए 'शीशा खोल दो' कहना है, हालांकि खिड़की के खोले जाने वाले भाग में शीशे के साथ-साथ अक्सर लोहा या लकड़ी भी लगी होती है।

## इन्हें भी देखें
* अलंकार (साहित्य)

## सन्दर्भ


श्रेणी:अलंकार
एक्सप्लोरर 1

**एक्सप्लोरर 1 (1958 अल्फ़ा 1)** सयुंक्त राज्य अमरीका का सबसे पहला पृथवी उपग्रह था। इसका प्रक्षेपण अमरीका के अन्तरराष्ट्रीय भूभौतिकीय वर्ष में भाग लेने के हिस्से के तौर पर किया गया था। मिशन सोवियत संघ के एक वर्ष पूर्व छोड़े गए स्पुतनिक 1 और 2 के पश्चात स्थापित किया गया था, तथा इसके साथ ही दोनो राष्ट्रो के बीच शीतयुद्ध अंतरिक्ष दौड़ का आरंभ हुआ।

## सन्दर्भ

श्रेणी:अमेरिकी उपग्रह
श्रेणी:शीतयुद्ध